****

**PLAKÁTRAJZ PÁLYÁZAT**

**a Lélektér Ifjúságsegítő Alapítvány szervezésében,**

**az Ifjúsági Lelki Elsősegély 137-00 hívószám terjesztése érdekében.**

**Pályázati kategóriák:**

-14-18 éves korosztály

-19-30 éves korosztály

Egy pályázó maximum 3 pályamunkával nevezhet. Az alkotások bármilyen technikával készülhetnek (rajz, festmény, grafika, számítógéppel szerkesztett plakát, fotó, kollázs stb.) Lehet színes vagy fekete-fehér.

A plakáton az alábbi tartalmak feltüntetése kötelező:

**Ifjúsági Lelki Elsősegély**

**137-00**

**ingyen hívható hétfőtől szombatig 9-21 óra**

A fenti tartalom kiegészíthető más szövegekkel, melyről a megadott e-mail címen egyeztethet a pályázó, hogy a plakát az Alapítvány célkitűzéseivel összhangban legyen.

A pályázó a telefonszolgálatról a [**www.pecs.gyitosz.hu**](http://www.pecs.gyitosz.hu) weboldalon tájékozódhat, illetve kérdéseit a **lelekterifjusag@gmail.com** e-mail címen felteheti.

**A pályázat menete:**

A pályamunkákat **2015. március 31-ig** a **lelekterifjusag@gmail.com** címre digitalizálva kérjük, minimum 2000x1500 pixeles felbontásban, jpg kiterjesztésben. (Papíron készült alkotásokat szkennelve vagy lefotózva várjuk, az eredeti alkotást az Alapítvány bekérheti.) A pályamű elnevezése: az alkotó vezetékneve, életkora, keresztneve egybeírva, majd több alkotás benyújtása esetén a sorszám. Pl a 17 éves Kovács Andrea 3 pályamű esetén: kovács17andrea1.jpg, kovács17andrea2.jpg, kovács17andrea3.jpg elnevezésű műveket küldi el. A pályaműhöz mellékelni kell a megadott e-mail címen kérhető adatlapot és a szerzői jogokról szóló lemondó nyilatkozatot.

A pályaművek közül az alapítvány kuratóriuma kiválasztja azokat a plakátokat, melyek összhangban vannak a telefonszolgálat célkitűzéseivel, és megfelelnek a formai-tartalmi követelményeknek, ezeket feltöltjük a Pécsi Ifjúsági Lelkisegély elnevezésű Facebook oldalunkra a kuratórium által megszavazott sorrendben, korcsoportonként külön mappába. Az oldal linkjéről, a pályamű felkerüléséről e-mailben értesítjük a pályázót. Április 13-án este 8 órától tekinthetők meg az alkotások a Facebookon, melyeket 50 napig, június 2. este 8 óráig lehet megosztani. Amelyik alkotás a legtöbb megosztással rendelkezik (a rendszer csak a nyilvánosra állított megosztásokat számlálja), az az alkotó nyeri el a fődíjat a korcsoportjában.

**Nyeremény:**

Korcsoportonként egy 30.000 Ft értékű mobiltelefon a felajánlásával, és egy 5.000 Ft értékű könyvutalvány a felajánlásával.

A 14-18 éves korosztályban a nyertes felkészítő tanárát/mentorát 5.000 Ft értékű könyvutalvánnyal jutalmazzuk.